Likumprojekts

**Grozījumi Militārā dienesta likumā**

Izdarīt [Militārā dienesta likumā](http://likumi.lv/doc.php?id=63405) (Latvijas Republikas Saeimas un Ministru Kabineta Ziņotājs, 2002, 14. nr.; 2003, 2., 15. nr.; 2004, 14. nr.; 2005, 8. nr.; 2006, 14. nr.; 2007, 10. nr.; 2008, 3. nr.; 2009, 2., 14., 15., 21. nr.; Latvijas Vēstnesis, 2009, 200. nr.; 2010, 51./52., 178. nr.; 2012, 203. nr.; 2013, 40., 187., 191. nr.; 2015, 49. nr.) šādus grozījumus:

1. Aizstāt 17.1 pantā vārdus "Rekrutēšanas un jaunsardzes" ar vārdiem "Jaunsardzes un informācijas resursu".

2. Izteikt 19. panta piekto daļu šādā redakcijā:

"(5) Nacionālo bruņoto spēku Mācību vadības pavēlniecība aizsardzības ministra noteiktajā kārtībā veic kandidātu rekrutēšanu un atlasi profesionālajam dienestam. Nacionālo bruņoto spēku Mācību vadības pavēlniecība, veicot kandidātu rekrutēšanu un atlasi profesionālajam dienestam, ir tiesīga pieprasīt un bez maksas saņemt no Iedzīvotāju reģistra, valsts pārvaldes iestādēm, pašvaldībām, veselības aprūpes iestādēm un citām juridiskām personām nepieciešamo informāciju, lai noteiktu kandidātu atbilstību profesionālajam dienestam."

Likums stājas spēkā 2016. gada 1. janvārī.

Aizsardzības ministrs

Raimonds Bergmanis